POLA ESPERANTISTO 


MONATA REVUO DE ESPERANTISTA MOVADO EN POLUJO. 


ESPERANTYSTA POLSKI 


MIESIECZNY PRZEGLAD RUCHU ESPERANCKIEGO W POLSCE. 


Oper prese LA PRÓBY 


PŁYWA czterdzieści lat od daty, gdy w Warszawie ukazała 
się drukiem pierwsza książeczka o języku międzynarodowym 
D-ra Esperanto. W związku z tem zamierza świat esperancki 
uczcić pamiętną i historyczną dla siebie datę. Wyłoniła się 
jednak w prasie dyskusja, który dzień roku przyjąć za wła- 
$ciwy moment dla ewentualnego uroczystego obchodu. Jedni wskazują na 
datę cenzury rosyjskiej, inni ją odrzucają dowodząc, że ukazanie się książki 
w druku i handlu jest późniejsze niż zezwolenie cenzury, trzecia zaś grupa 
radzi połączyć bliżej nieokreśloną datę narodzin oficjalnych języka międzyna- 
rodowego z datą urodzin jego autora, przypadającą na dzień 15. grudnia, którą 
cały świat esperancki obchodzi w postaci wieczorków Zamenhofowskich. 

Zostawiając na uboczu rozstrzygnięcie tej kwestji, z innego punktu 
spójrzmy na ten okres w rozwoju języka Esperanto, okres wzrostu i do- 
stosowania się do warunków napotkanych na drodze rozwojowej. Otóż, 
najbardziej zasadniczem pytaniem jest, czy język ten w ciągu 40 lat swego 
istnienia okazał się tworem ustabilizowanym, a eo ipso w budowie dosko- 
nałym ? Niewątpliwie tak. Poza jedną drobną zmianą, a właściwie poprawką, 
dokonaną zresztą przez samego Zamenhofa w rok po ukazaniu się pierwszej 
broszurki o języku międzynarodowym, polegającą na zastąpieniu przysłówka 
czasu kian przez kiam, by uniknąć zbieżności z IV. przypadkiem zaimka 
kia — cały język Esperanto okazał się niespożytą budowlą na trwałej 
wzniesioną opoce, która przez lat 40 swego istnienia i rozwoju żadnych 
nie wykazała luk, szczerb, niedociągnięć, wad, nie zaszła żadna potrzeba 
przeprowadzenia jakichkolwiek zmian, poprawek lub uzupełnień. W istocie 
swej Esperanto dzisiejszy jest identyczny z Esperantem 1887 roku. Oko- 
liczność ta jest bardzo znamienna i wielkiej wagi. By należycie ją ocenić, 
trzeba uwzględnić, że przez te 40 lat język Esperanto wywędrowawszy 

z Warszawy odbył pochód przez wszystkie kraje, przeniknął do wszystkich 

narodów; ludzie najrozmaitszych ras, języków, poziomów cywilizacyjnych 
i kulturalnych zaczęli przyswajać sobie Esperanto i wszyscy, jeśli go dobrze 
poznali, przyswoili go sobie w sposób jednakowy, tak, że swobodne ustne 
porozumienie się esperantystów na całym świecie stało się realnym faktem, 
absolutnie pewnym, bo miljonkrotnie sprawdzonym i ciągle dalej stwier- 
dzanym. Pod tym względem Esperanto okazał się przewyższającym wiele 
innych języków naturalnych, które mimo ustalonego od stuleci słownictwa, 
gramatyki, fonetyki, mają skłonność do odchylania się od właściwego 
wzoru, a w dalszym następstwie przeradzania się w dialekty. Wystarczy 
wspomnieć o języku angielskim w Londynie a New-Yorku lub Chicago; 
dialekty niemieckie w Berlinie i Wiedniu są różne, podobne zjawisko da 
się stwierdzić na terenie języka francuskiego, włoskiego i innych. Ta oko- 
liczność była powodem, że wiele osób miało wątpliwości, czy Esperanto 
nie rozpadnie się też na dialekty. Dotychczasowe jego istnienie wykazało 
płonność tych obaw: Esperanto w ustach dobrego esperantysty w War- 
szawie, Tokio, San-Francisko czy Melbourne brzmi jednakowo zrozumiale. 
Nie trzeba dodawać, że tembardziej jednakowo wyglądają teksty espe- 
ranckie pisane w którychkolwiekbądź krajach czy częściach świata. Espe- 
ranckimi stylistami okazali się zarówno Polacy, jak Niemcy, Anglicy, Fran- 
cuzi, Japończycy, Chińczycy, Jawajczycy, Brazylijczycy i t. d. i t. d. Wy- 
miana utworów literackich czy poprostu wymiana myśli pomiędzy wszystkimi 
narodami przy pomocy Esperanta stała się faktem. 

Gdy się zatem okazuje, że penetracja Esperanta do wszystkich krajów 
i narodów nie pociągnęła za sobą żadnych istotnych zmian w jego bu- 
dowie, to czy nie spowodowało tego zastosowanie i wprowadzenie go do 
różnych dziedzin życia intelektualnego? Dzisiejszy bowiem Esperanto nie 
ogranicza się do prymitywnych rozmówek, wierszyków czy powiastek — 
przeciwnie po latach 40 swego istnienia przeniknął do wszystkich dziedzin 
pracy ducha ludzkiego, zwycięsko wkroczył w dziedzinę sztuki i opanował 
najtrudniejsze formy prozy, eposu, liryki, komedji i tragedji, zarówno 
w formie tłómaczeń, jak i utworów oryginalnych. Esperanto przeniknął do 
wszystkich działów nauk ścisłych i stosowanych i na każdym terenie umiał 
sprostać powstałym zadaniom zawsze pozostając sobą pod każdym względem. 
Jako język, jako narzędzie wyrażania myśli ludzkiej Esperanto okazał się dosko- 
nałym i niezawodnym. Dlatego też ci, którzy go dobrze znają, nie tylko korzy- 
stają z niego, ale go cenią, kochają i dla jego przyszłości pracują, bo widzą 
w nim wspaniały płód geniusza ludzkiego i cywilizacji, któremu sądzonem jest 
odegrać wielką rolę w historji ludzkości: zbliżyć, jeśli nie zbratać różne dziś 
często wrogie sobie narody. Dr Jan Mędrkiewicz, Lublin. 


PB. 


JAN KOCHANOYWSKI. 


EL LA „PLORKANTOJ“ (TRENY). 


KANTO VI. 
GOJIGA KANTISTINO, HO VI SAFO SLAVA, 
DE VI MIA BIENO SUFICA KAJ GRAVA 
KAJ ANKAU LA LIUTO ESTIS HEREDOTA! 
KIA ESTIS ESPERO JE VI HAVIGOTA! 
CAR LA NOVAJN VI CIAM KUNMETIS VERSETOJN 
KAJ KONSTANTE ELPENSIS LA NOVAJN KANTETOJN. 
LA NAJTINGAL' EN VERDA TRILAS ARBETAĴO, 
JEN ĜI LEVAS TUTNOKTE GORĜON AL ALTAĴO. 
TRO FRUE EKSILENTIS VI, ĈARMA FILINO, 
VIN MORTO JAM FORPELIS, MIA KARULINO! 
OREL' MIA NE SATA JE VIAJ KANTĈARMOJ, 
KAJ LA IOMON NUNE MI PAGAS PER LARMOJ. 
KAJ JEN VI EĈ MORTANTE NEK ĈESIS KANTETI, 
NEK ĈESIS, LA PATRINON KISANTE, BENETI: 
„JAM NE PLU MI VIN SERVOS, HO PATRINO MIA, 
„NEK MI EKSIDOS ĈE VI APUD TABLO VIA; 
„MI DEVAS LA ŜLOSILOJN FORMETI KAJ IRI, 
„HEJMON DE LA GEPATROJ PLUE NE DEZIRI...“ 
JEN ESTIS LASTAJ VORTOJ DE MIA FILINO, 
PLION NE LASAS DIRI DOLORO SEN FINO. 
AŬDINTE ADIAŬON LA PATRINA KORO 
APENAŬ ĜI PLU VIVIS PRO EGA DOLORO. 


TRADUKIS PASTRO JAKOB MAKARA, JAROSŁAW. 

MO POERA aj DIRI os kj Lok ju n 


La pola popolo montras denaskajn kapablojn al poezio, muziko kaj 
plastikaj artoj. El la trezorejo de popola kanto kaj muziko ĉerpis plenmane 
la plej grandaj polaj poetoj kaj majstroj de tonoj. Malpli konata estas la 
popola talento al pentr-kaj skulptarto; interese do estas ankaŭ ĝin ekkoni, 
ĉar ĝiaj produktoj estas ne malpli belaj kaj rimarkindaj. Nia popolo ŝatas 
ornamojn kaj belajn objektojn. La internon de siaj kabanoj ĝi ornamas 
per multaj bildoj, per pentritaj kaj skulptitaj mebloj. La blankajn murojn 
kaj fornojn ĝi kovras per koloraj floroj, folioj, branĉoj kaj bukedoj pentritaj 
mane aŭ kun helpo de patronoj eltranĉitaj el diverskoloraj paperoj. Tiuj 
ornamaĵoj surmuraj, nomataj pole „wycinanki“, estas faritaj aŭ el unuko- 
loraj aŭ delikataj multkoloraj paperetoj. La plej ofte renkontata estas or- 
namo geometria kaj kreskaĵa, malpli ofte besta (kokoj, fantaziaj birdoj), 
tre malofte figura. Uzataj estas paperoj de ĉiuj koloroj, ne esceptante la 
blankan kaj nigran, en ĉiuj eĉ plej delikataj nuancoj. Preferataj estas ko- 
loroj varmaj, vivaj, kaj en la kunmeto de koloroj, apud milda kunfandiĝo 
de tonoj, la kontrastaj koloroj estas precipe ŝatataj. 

Ciu regiono de la lando havas sian propran tipon karakterizan pro 
aparta ornamaĵo kaj precipe ŝatata elekto de koloroj. La eltranĉaĵo estas 
intime ligita kun la tuta plastika arto de koncerna ĉirkaŭaĵo: oni renkontas 
en ĝi motivojn uzatajn ĉe la pentritaj ovoj kaj kestoj, broditaj korsaĵoj, 
ornamitaj mebloj kaj iloj. Ĝi kreiĝas en la animo de vilaĝa artistino el 
ŝiaj denaskaj estetikaj eksentoj, ŝi uzas certajn hereditajn formojn kreitajn 
dum jarcentoj sub la influo de ĉirkaŭaĵo kaj vivrilatoj, en kiuj kreskis kaj 
disvolviĝas iu pola gento. Tial la popola ornamarto estas tiel diversa kaj 
la plastikaj verkoj en diversaj regionoj multe diferenciĝas inter si. La 
eltranĉaĵojn faras grandaparte la knabinoj kaj virinoj; la viroj malpli ofte 
partoprenas en tiu laboro. Ciu vilaĝo havas kutime unu aŭ kelkajn spe- 
cialistinojn precipe kapablajn kun alta artista sentemo kaj riĉa fantazio, 
lertajn kaj paciencajn al tiu delikata verkado. lli kreas ofte mirindajn 
verkojn de ornamarto, ne trapasante tamen la limojn de iuj formoj propraj 
al la koncerna regiono, Pro tio, kvankam ĉiu eltranĉaĵo estas alia, kvankam 
neniam oni trovas du identajn, ĉar ili ne estas farataj laŭ modeloj, tamen 
aperas precize iu unu tipo, unu karaktero. La fantazio de tiuj verkantinoj 
estas tre granda; la sama vilaĝa artistino scipovas fari kelkdekon da 
eltranĉaĵoj diferencaj inter si, eĉ kiam ili estas faritaj el unukolora papero. 

La eltranĉaĵojn oni faras kutime en la sezono libera de kampaj kaj 
mastrumaj laboroj, do dum la vintraj vesperoj, kiam ekstere blovas neĝvento 
kaj en la varma kabano ĉe la kameno oni tiel agrable revas pri ĉarma 
printempo, pri sunplena somero kaj pri la kamplaboroj meze de bela, 

ridetanta naturo. Tiam la sopiranta knabino prenas grandan, maldelikatan 
tondilon kaj eltranĉas florojn je ĉielarkaj koloroj, birdetojn kun oraj flu- 
giloj, multkolorajn bukedojn kaj florkronojn. La tuta poezio de l' naturinfano, 
la revoj de simpla koro kaj malkuraĝaj flugoj al la suproj de pura belo 
respeguliĝas en tiuj verkaĵoj. Seweryn Udziela 
Direktoro de Muzeo Etnografia en Krakow. 


s 


WŁADYSŁAW ST. REYMONT. 


SUPER LA ABISMO. 


(DAURIGO). 


— Vi ankaü ne scias, kio okazas? 

— Mi ne scias, pregas nur pri la 
venko de | prava afero — li flustris 
evitante lian rigardon. 

— Prava afero! Kaj vi timas, ke 
ni malvenkos... 

— Cio estas en la manoj de | sorto. 
La konsilantaro atendas vin, sinjoro. 

— Ĝi atendu la hakilon, kiel mi 
atendas! Sklavoj! 

— Vi volis ilin havi tiaj, sinjoro! 

— Kiu ne indas homecon, kolĉe- 
non indas kaj bastonon! 

— La danĝero estas proksima, oni 
devas decidi ion... 

— Ĝi venu! Mi atendas ĝin... Fo- 
riru... — Li ekkriis fiere, trapene- 
trante lin per sovaĝa rigardo. 

— Mi atendas cin, amasaĉo! Ci 
mortigos, se ci min venkos, sed se 
mi venkos, mi dispremos cin kiel 
vermaron, enforĝos cin per tiaj ka- 
tenoj, ke ci neniam plu leviĝos! Hor- 
doj fiaj! — li flustris, minacante tien en 
la nokton, kie la brulbriloj komencis 
ekflori, kvazaŭ malproksimaj aŭroroj. 
Li iris en la profundon de l' kastelo. 


La pordoj malfermiĝadis antaŭ li 
senbrue, la servistaro klinis obeeme 
la nukojn, la gvardioj prezentis la 
armilojn, la oficiroj kun nudigitaj sa- 
broj elpaŝadis antaŭen kun timo, 
sklavaj okuloj faladis al liaj piedoj 
kaj rampis post li. 

Li rigardis ĉiujn rimarkante neniun, 
tiris sin kiel ombro velkinta en var- 
mego kaj kiel ombro postlasadis 
ĉirkaŭe malĝojon funebran kaj timon, 
tamen li svingis senkonscie la ma- 
non kaj ili malaperis, kvazaŭ subte- 
riĝinte, kaj li iris la senfinan amfi- 
ladon de salonoj, kvazaŭ dezerton 
superverŝitan per lumo kaj superŝu- 
titan per lukso de la tuta mondo, 
meze de riĉaĵoj rabitaj de ĉiuj 
popoloj. 

La tapiŝoj surdigis la bruon de I 
paŝoj kaj li iris kvazaŭ en silento 
de tomboj. Kaj iafoje li haltadis ĉir- 
kaŭrigardante per timema kaj raba 
okulo. Li estis sola, nur la grande- 
gaj speguloj ripetadis lian fieran fi- 
guron, grizan, klinitan kapon kaj pe- 
zajn movojn... 

Li forturnis sin nevolonte de la 
propra bildo kaj iris ĉiam pli rapide, 
kaj tra la malplenaj salonoj kuris 
post li eĥoj de liaj ekĝemoj, surdaj 
krioj de rigardoj kaj kvieta males- 
pero tremetanta en la ŝtona koro. 

Li iris ĝis la eksteraj kortoj cir- 
kaŭitaj per potencaj muroj, trapaŝis 
kristalajn galeriojn, palmarojn, long- 
ajn tunelojn de oranĝejoj, kie la 
floroj elspiradis svenigajn odorojn, 
kie susuris arĝentaj fontanoj, kaj aroj 
da birdoj kvazaŭ multekostaj ŝtonoj 
kantis en la verdaj densaĵoj. Ĝi estis 
kvazaŭ sorĉa arbaro el mil kaj unu 
noktoj, sankta arbaro dediĉita al la 
dioj de l' ĝuo kaj silento, kie la ani- 
moj lacigitaj per la bruo de l' vivo 
povis ebriiĝi per ĉarmo de misteraj 
flustroj, briloj, koloroj, odoroj kaj 
birdaj. nediveneblaj triloj... 

Sed li preterpasis kvazaŭ tra de- 
zerto kaj indiferente piedpremis la 
florbedojn, ĉar tie malsupre, malantaŭ 
la kristalaj vitroj kuŝis kortoj plen- 
plenaj da liaj sklavoj, flagris la fajroj 
de tendaroj, brilis armiloj, fumis la 
kaldronoj, kaj la surdigita bruo bolis 
timeme inter la gigantaj muregoj. 

Kun kortuŝo li alrigardis la longajn 
batalajn kolonojn, starantajn senmove; 
ili estis jam pretaj, streĉitaj al salto, kiel 
hundoj, atendis nur signon, por sin ĵeti 
kontraŭ la malamiko kaj morton porti... 

Li suriris la balkonon, de kiu ĉiam 
li montriĝis al la armeoj. 

Oni ekvidis lin en la sangaj briloj 
de l' fajrujoj, kelkcent sabroj svingiĝis 
supren kaj kelkcent gorĝoj ekkriis. 

— Miaj ili estas! Certaj kaj fidelaj! 
pereos por mi! Sed ĉu venkos? 


Li pensis retiriĝinte subite en la 
ombron, ĉar ekŝajnis al li, ke iu pa- 
filo kliniĝis kvazaŭ al pafo. 

Kaj denove li vagis kiel fantomo 
en la netraireblaj muroj de l' kastelo, 
malkvieto pelis lin de lok' al loko, tiel 
ke li pereadis pormomente en iaj 
koridoroj, trenis sin tra iaj salonoj 
malvarmaj kaj malplenaj, ĝis fine li 
supreniris la plej altajn terasojn pen- 
dantajn super la maro, kaj rigardante 
la nepenetreblajn krepuskojn de saŭ- 
manta akvaro li subaŭskultis la mina- 
cajn balbutojn kaj kiel blindigita birdo 
puŝfrapis je la malplenoj de senlima 
teruro kaj timo. 

Tamen ankaŭ tie kaptis lin la mal- 
dolĉaj kaj teruraj pensoj, ankaŭ tie 
falis de li la orbrilaj ĉifonoj de ma- 
jesteco, ankaŭ tie li tordiĝis en la 
homa sufero, kaj ankaŭ tie la sovaĝaj 
bedaŭroj sufokis lin je la gorĝo kaj 
disŝiradis per la feraj ungoj la sen- 
timan koron. 

Kaj denove li forkuradis pluen pe- 
late de la furioj de malkvietoj. 

Ĝis fine li trovis sin senscie en la 
ĉambroj de sia edzino, tamen antaŭ ol 
eniri li longe kaj suspekteme rigardis 
tra la vitra pordo, tra kiu li vidis longan 
vicon da arkajitaj apartamentoj — ili 
brilis kvazaŭ imiraklaj, oraj konkoj, 
ornamitaj per altprezaj juveloj. 

Kelkdek personoj moviĝis en mal- 
heligita lumo, meze de floroj, orum- 
aĵoj kaj arĝentaj speguloj. 

Reĝa lustro plenigis tiun mirindan 
oazon, floroj staris ĉie, odoro de violoj 
saturis la aeron, neniu brutala eĥo 
alvenadis de la mondo, neniu bruo 


de batalo malkvietigis la dolĉan agor- 


digon, la homoj moviĝis iaj feliĉaj, 
malplenaj je zorgoj kaj timoj, la lipoj 
ridetadis serene, mallaŭtaj voĉoj rond- 
flugis kun miela brueto de abeloj, 
virinaj sopiroj, susuroj de veluroj 
kaj briloj de juveloj estis kvazaŭ 
spiretoj de l' floroj. 

La muziko eksonis kiel malproksima, 
ĉarma brueto de lazuraj ondoj. Li kovris 
la vizaĝon per ŝtona masko de maje- 
steco kaj eniris ridetante bonvoleme. 

— Amuziĝu. Ne interrompu! — li 
parolis bonkore sidiĝante flanke. „Ŝi“ 
enrigardis en liajn okulojn demande. 

— Ĉio iras plej bone. Ĉio! — li 
respondadis ridetante al la 
kortego, kiu ĉirkaŭis lin rapideme, 
al la sinjorinoj grandiozaj, al fraŭ- 


laŭte 


linoj ĉarmaj, al junuloj eminentaj kaj 
al sinjoroj dignoplenaj.... 

La muziko defluis per nebulo da 
sonoj oraj kaj tremigantaj per tremo 
plezura, ebriigis per haŝiŝa ĉarmo; 
dolĉaj voĉoj disiĝis kvazaŭ pluvo da 
floroj per odora nebulo de enpensiĝo 
kaj sopiro; ili saturis la animon per 
sonĝa sopiro, luletante ĝin gis mem- 
forgeso. La lumoj radiantaj de ie, 
lumoj plenaj je ebriiga odoro dronigis 
la salonojn per arĝenta flagretanta 
nubo kaj sur la fono de oraj muroj 
kaj floroj kontrastis la marmoraj, nu- 
daj korpoj de diinoj, kiuj estis kvazaŭ 
blanka, senmorta melodio de belo 
en tiu sorĉa ĝardeno de koloroj, 
sonoj, briloj kaj homoj. 

Surdigita flustro de paroloj susuris 
kvazaŭ falado de sekaj, ruĝaj folioj. 
Flagretis la koloroj de vestoj, susuris 
silkoj, brilis juveloj, rondiris vortoj, 
flugis la rigardoj kiel mutaj, someraj 

fulmoj, brulis lipoj purpuraj, faladis 
sopiroj, sed ĉies okuloj gardatendis 
ĉiun geston de Sinjoro, ĉar kien li 
rigardis, tie kliniĝis humile la kapoj, 
ekfloris ruĝbriloj kaj la animoj svenis 
en ĝoja atendado. 

Kaj li per senmova, rigida pupilo 
trarigardis ĉiujn vizaĝojn, serĉis sub 
la maskoj de kortegulaj ridetoj la 
respeguligon de propraj suferoj kaj 
timoj, serĉis uraganojn, detruantajn 
la tutan mondon. 

lli estis trankvilaj, konfidis je lia 
forto kaj potenco. 

Do ankaŭ li trankviliĝis malrapide 
kaj forgesadis, ke denove revenadis 
al li la eksento de lia estreco kaj 
regado, li leviĝis el marĉaj abismoj 
de teruroj, rektigis sin kiel akra, ne- 
rompebla glavo, kaj la venĝo ko- 
mencis flustri al li dolĉajn esperojn.... 
pri | venko.... 

Kaj jam favore li aŭskultis la flu- 
strojn servutulajn, ĝoje aŭdis menso- 
gajn himnojn de amo kaj kun plezuro 
dronis en sonoro de senenhavaj vortoj, 
laŭdantaj lian grandecon kaj potencon. 

— Miaj ili estas kaj fidelaj! — li 
pensis trapasante malrapide de unu 
ĉambro en alian — kaj kiel suno 
fluis disŝutante je la klinigantaj kapoj 
favorojn da rigardoj kaj ridetoj kaj 
kiel suno semis ĉirkaŭe ĝojon, lumon 
kaj feliĉon — tiel, ke tiuj salonoj 
fariĝadis sanktejo, en kiu oni honoris 
lin kiel dion solan, estis altaro, sur 
kiu oni oferis al li adoron sanktan 
kaj senhaltan, kie la tuta mondo 
genuis antaŭ li enpreĝe... 

Al liaj imperiaj piedoj fluis la ho- 
magioj de ĉiu homeco, al tiuj piedoj 

klinigis humile popoloj almozantaj fa- 
voron de vivo... Tiel estis ĉiam, tiel 
estis dum liaj prapatroj kaj tiel estos 
dum liaj posteuloj kaj ĝis la fino 
de la jarcentoj. 

Li pensis nun pri tio, kondukante 
la nebulitajn pupilojn tra la vizaĝoj 
nigraj, flavaj kaj blankaj, kiuj vagis 
ĉirkaŭe, tra la vizaĝoj de ĉiuj popoloj 
kaj rasoj subigitaj al lia regado. 

— Kaj ĝis la fino de la jarcentoj! — 
li revis dolĉe, sidiĝante en la ombro 
de palmoj. 

La amaso disŝutiĝis en la salonoj, 
la muziko eksilentis, la bruoj mutiĝis, 
la koroj kurbiĝis en la timo de 
atendoj, kaj li sidis sola kvazaŭ sur 
la trono de | mondo, alte super ĉio, 
en la silento de potenco tiel, ke nur 
brilo de homaj rigardoj rampis ĉe 
liaj piedoj kiel la stelaj procesioj, 


kaj iliaj voĉoj, iliaj ĝemoj, iliaj krioj 
petegaj fumis kun nekomprenebla 
kaj malproksima susuro de preter- 
kurantaj meteoroj... 

„Tiel estis ĉiam kaj tiel estos ĝis 
la fino de la jarcentoj“. 

Li sonĝis ebriigan sonĝon pri po- 
tenco. 

Subite la kadavra kaj moka vizaĝo 
de rememoroj enrigardis en la oku- 
lojn, li vekiĝis subite, ŝajnis al li, ke 
la brutala, malvarma mano kuraĝis 
lin ektuŝi, kolero terura kaj nepar- 
donebla tremigis lin. 

— Kiu kuraĝis? Kiu? — li de- 
mandis per koleraj okuloj. — Se la 
oceanoj leviĝos kontraŭ mi — super- 
ŝuti ilin; se montoj — ebenigi; se 
popoloj — ekstermi kaj bruligi, kaj 
la cindrojn ĵeti en kloakojn!... Kiu 


kuraĝas ?... (daŭrigota). 


| 


LINGVAJ PRIPENSOJ. 


En la rimarko al mia problemo 
pri „kosta-malkosta“ s-o Redaktanto 
asertis — cetere ne sen praveco — 
ke mi iras en la direkto de oportu- 
nismo koncerne la lingvan evoluon 
de Esperanto. Nu, mi ne neas, ke 
estas tiel. Komence de ĉi tiu monato 
mi ricevis de s-ano Grosjean Maupin, 
la direktoro de la sekcio pri Vor- 
taro en la Esperantista Akademio, 
leteron, el kiu mi ĉerpas jenon: 

„nenio malpermesas, nenio mal- 
helpas, ke vi uzu la vortojn kosta, 
malkosta, nombra k. c. samsignife 
kiel multekosta, malmultekosta 
k. t. 
„La 


Aadeki6 oficiale rekomen- 


dis la jenon (Of. Gaz. majo 1913): 
Se la ideo esprimita estas jam 
bone kaj nekonfuzeble kompre- 
nebla el la kunteksto sen iu el 
la afiksoj uzitaj, tiu afikso povas 
esti eljetata kiel neutila kaj ne- 
necesa“. 

Sekve nia plej kompetenta oficiala 
vortaristo mem aprobis (private, ĉar 
oficiale li ne rajtis) la vortojn kosta 
resp. malkosta. 

La titolo de ĉi tiu artikolo montras, 
ke mi neniel volas insisti, ke la mal- 
nova malmultekosta estu forĵetata. 
Mi simple montris, kiel ni povas ne 
enkondukante novajn radikojn plitaŭ- 
gigi la Zamenhofan lingvan materia- 


lon. Se al iuj el ni ne plaĉas, ili povas 
resti ĉe sia preferaĵo. „Ni ĉiuj“, kiel 
prave skribas s-ano Grosjean Maupin, 
„ĝuas plenan liberecon: ni ne for- 
prenu la liberecon de la aliaj“. 


* 
* * 

Mi proponis al la Akademio unue- 
cigi la gis nun jam iom multe, sed 
tre konfuze uzatajn prefiksojn: per-, 
tra-, kaj for-. Mi proponas, ke an- 
stataŭ elflati, almiliti, militakiri (la 
du lastaj kaŭzis siatempe la enko- 
dukon de konkert...), simile al per- 
labori kaj perforti, per- uziĝu kiel 
prefikso signifanta: akiri, ekz. an- 
stataŭ almiliti oni uzu permiliti (ĝin 
jam enhavas la Vortaro esperanto- 
franca de s-o Grosjean Maupin), per- 
danci anst. dancakiri, perludi anst. 
ludakiri, ludgajni k. s. 

Anstataŭ ke traludi signifu: perdi 
en ludado, kiel emas skribi slav- 
lingvanoj, estas konsilinda: forludi, 
dum íraludi ni povas ekz. nian li- 
beran tempon, la tutan nokton k. s. 
Simile ni trababilas niajn lecionojn 
(lecionhorojn) kaj forbabilas la plej 
bonajn proponojn de la fervoruloj 
en la esperantaj kluboj... 

Mono facile perludita estas multe 
pli facile forludata, ofte tre facile 
fordiboĉata. 

Kelkaj knabinoj facile perdancas 
al si la edzojn, aliaj, malgraŭ ke ili 
tradancadas tutajn vesperojn kaj 
noktojn, ne sukcesas kaj pri ili ĉir- 
kaŭiras la onidiro, ke ilia doto, iam 
tre granda, kun la tempo estis for- 
dancita... 

Eble ne ĉiuj vidas la utilon, kiun 
havigas tiaj mallongaĵoj. Tiuj trankvile 
uzadu la de si preferatajn: perdi en 

ludado (forludi), gajni en la ludo 
(perludi), pasigi la tempon en ludado 
(traludi). Sed la event. proponon de 
kelkaj, ekz. elludi (anst. perludi) ni 
ne povus akcepti jam pro tio, ke 
elludi signifas: finludi aŭ bone, ĝis- 
funde ludi, kiel ellerni, elkoni. Tion 
ni devas memori. 

Por pli klare difini mian ideon pri 
tra-kaj for- mi aldonas, ke tia signifo 
trudiĝas al ni precipe ĉe verboj kva- 
zaŭ netransitivaj. Tiaj verboj estas 
ekz. danci, drinki, diboĉi, babili, 
militi, ludi ktp. Kiam tiaj vortoj 
povas esprimi agon kiel rimedon por 
atingi iun celon, ili povas ricevi la 
prefikson per. Tiam ili same povas 
ĉiam esprimi ankaŭ la kontraŭon de 
celatingo: perdon, sekve ricevi ankaŭ 
la „perdafikson“: for. 

Koncerne tra- klarigo ne ŝajnas 
bezona, ĉar delonge oni en Esperanto 
travivas belajn kongrestagojn, tra- 
marsas longajn vojojn ktp. 

Sed kiam la verbo estas transitiva 
deorigine ekz. puŝi, tiri, kuŝigi, preni, 
doni ktp., la samaj prefiksoj signifas 
ion alian: trapuŝi = puŝi tra, forpuŝi 
puŝi for, perpuśi oni povas ne ion, kion 
oni fakte puŝas, sed ion alian, ĉar tiam 
puŝi fariĝas kvazaŭ netransitiva verbo 
(komparu polan: pchaĉ sie) kaj kiu 
perpuŝis al si la vojon, dispuŝis ne 
la vojon, sed la homojn. 

Kiaj eblecoj troviĝas en nia lingvo! 
Kiajn perspektivojn al ni promesas 
la estonta evoluo de Esperanto! Cu 
estas do bezone preni el aliaj lingvoj 
novajn radikojn ?! Nia malgranda vor- 
taro Zamenhofa certe enhavas an- 
koraŭ multe, multe pli gravajn tre- 

zorojn, kiujn nia cerbo ankoraŭ ne 
kapablas eĉ antaŭsupozeti. 

Je la fino unu rimarko: 

La celo de tiu ĉi artikolo koncerne 
tra-, for- kaj per- estas ne simpla 
„akademia diskuto“. Mia celo estas 
alia: Car pli aŭ malpli frue la formoj, 
kiujn mi proponas, estos per si mem 
vaste uzataj — tion pruvas la jam 
ekzistanta literaturo — tial troa pa- 
siveco de la Akademio kaj la Lingva 
Komitato ne ŝajnas al mi konsilinda. 
Se la L. K. ne rajtas aprobi ion antaŭ 
ol ĝi estas tute ĝeneraliĝinta, ĝi al- 
menaŭ rajtus konsili kiel uzadi 
tiun aŭ alian lingveron. La privata 
aprobo de s-o Grosjean Maupin por 
mi tute sufiĉas. Se forestas konsiloj 
de spertaj konantoj de la lingvo, ĉu 
ne estas timeble, ke la vivo enkon- 
dukos en Esperanton formojn, kiuj 
malgraŭ ĉio, ne devus esti enkon- 
dukitaj? La biologia evoluo de la 
aliaj vivantaj lingvoj mem, ĉu ĝi ne 
montris, ke la libera lingvevoluo 
estas ja iom tro... malgraŭvola? Ĉu 
ĉiam la „volo“ de l' amaso estu plej 
supera leĝo? Cu la amaso havas 
volon?! Kaj se ĝi ne havas volon, ni 
devus fariĝi sklavoj de la senvolo! 
En la pola lingvo „senvolo“ kaj 
„mallibero“ tradukiĝas per la sama 
vorto. Tiamaniere la libera evoluo 
kondukus al mallibero... 


D-r Leopold Dreher. 


X 


A 


Rim. de l Red. Estimata Kunla- 
boranto kaj L. K.-ano permesu, ke 
ni denove ne plene konsentu kun 
liaj konkludoj. La proponata apliko 
de l' prepozicioj per, tra, kaj prefikso 
for kiel afiksoj ne estas novaĵo, sed 
prilarĝigo de ilia uzado je kelkaj 
pluaj, cetere frapante bonaj parol- 
turnoj. La ebleco tamen uzi ilin en 
kelkaj nur esprimoj (la donitaj ek- 
zemploj preskaŭ jam elĉerpas tiun 
eblecon) malnecesigas la enkonduka- 
don de novaj, sufiĉe neprecizaj re- 
guloj. Pli simple estus enkonduki la 
cititajn vortojn kun ilia proponata 
signifo en la vortaron kiel duonmem- 
starajn, same kiel tio havas lokon kun 
kelkaj aliaj kunmetaĵoj. La propono si- 
milas tiun pri mis-: por la ebleco uzi 
gin en kvar-kvin vortoj oni disverŝis 
maron da inko kaj post 20-jara uzado 
ne plene ĝin sukcesis ĝeneraligi! 

Ankaŭ kun la rolo, kiun la esti- 
mata L. K.-ano dezirus altrudi al siaj 
institucioj, ni ne plene povas kon- 
senti. Faŝismo ĉu bolŝevismo, kiel 
ŝtata principo, povas esti bona kaj 
eĉ iafoje saviga por la stato, abso- 
lutismo tamen de iu eĉ plej aŭtori- 
tata institucio en la sferoj de l’ spi- 
rito, al kiuj apartenas la lingvevoluo, 
estas nerealigebla kaj ofte povus 
fariĝi malliberiga. La ,,malliberon" 
pro „libera evoluo“ en Esperanto ni 
ne timas, ĉar ĝi okazas ne „senvole“, 
sed ĝuste kontraŭe tute „vole“; tion 
montras la 40-jara evoluo de nia 
lingvo, tion montras eĉ la artikoloj 
de D-ro Dreher, kiu plej „vole“ ape- 
rigas al ni novajn formojn! 

Feliĉe la Akademio kune kun la 
L. K. ankaŭ la altrudatan al ili rolon 
ne akceptus. 

NUR REKTE, KURAĜE KAJ NE FLANKIĜANTE. 


La pollanda Esperanto-movado eni- 
ras nun sur novan vojon, espereble 
pli certan kaj firman. La Krakova 
konferenco, okazinta en Novembro 
de pasinta jaro, pruvis, ke en Polujo 
multaj koroj batas por nia nobla 
afero, kaj se niaj fortoj ne estis dum 
multaj jaroj profite uzitaj, la kaŭzo 
de tio estis ĉefe manko de centra 
organizaĵo, de tia centro, kien 
kunfluus kaj unuiĝus ĉiuj elementoj 
necesaj kaj kapablaj alporti utilon 
kaj profiton al nia movado. 

La dolora problemo de la Espe- 
ranto-movado en Polujo estas fine 
bone solvita, sed provizore ĝi estas 
nur teoria solvo. Se ĉiu el ni, por 
kiuj Esperanto estas kara, almetos 
iom da bona volo por efektivigi tion, 
kion la novembra kunveno rezoluciis, 
se ni fine rezignos de niaj „ambi- 
cietoj“, unuanime celante ĉiuj kune 
la prosperadon de nia movado, tiam 
la plej grava unua paŝo estos farita, 
ĉar ni estos atingintaj pli aŭ malpli 
veran solidarecon en niaj vicoj, kaj 
nia agado estos des pli solida, ju 
pli unuigema estos la tendenco de 
la centra organizaĵo. 

Jam nun ni povas kun ĝojo kon- 
stati la bonajn fruktojn, alportitajn 


de la fakto, ke vera centra orga- 
nizo estas fondita. Dank' al ĝia neŭ- 
trala karaktero, ĉiu Esperanto-grupo 
povas interrilati kun ĝi, kunlabori, 
helpi, kunagi. 

Tio, bedaŭrinde, ĝis nun ne estis 
ebla, ĉar ne ekzistis en nia lando 
tia organiza instanco kun neŭtrala 
karaktero, al kiu ĉia grupo povus 
aliĝi. Verdire, ekzistis kaj ekzistas 
kelkaj asocioj, disvolvantaj sian aga- 
don sur la tuta tereno de la Pola 
Respubliko, sed tiuj asocioj havas 
siajn difinitajn celojn kaj tendencojn, 
ne konfeseblajn de ĉiuj Esperantistoj. 

La Ekzekutiva Komitato de nia 
centro konsistas el personoj, kiuj 
jam multfoje pruvis siajn spertojn, 
kapablojn kaj taŭgecon. Nun ĉio de- 
pendas de la Esperantistaro mem. 
Se ĝi konscios siajn devojn kaj ce- 
lojn, nia movado firmiĝos. Ke ĝi 
emas plivigligi la movadon, tion ma- 
nifestis al ni la Krakow'a Konferenco. 

La vojo, kiun ni elektis kaj ekiris, 
estas bona kaj solida. Ni do senhe- 
zite marŝu antaŭen laŭ devizo, kiun 
heredigis al ni nia Majstro: 

Nur rekte, kuraĝe kaj ne flankiĝante 

Ni iru la vojon celitan. 


DEEDE » » » » % » » » » BD » » 


Ilo. 

ESPERANTISTA MOVADO. 


KRONIKA ZAGRANICZNA. 


ABSTYNENTYZM. V. Ogólno- 
światowy kongres przeciwników pale- 
nia tytoniu, który odbędzie się w Pra- 
dze (6—8 lipca b. r.), ma zorganizo- 
waną specjalną sekcję esperancką. 

FILATELISTYKA. Pierwsze 
znaczki pocztowe esperanckie uka- 
zaly się w Z. S. S. R. jako przedruk: 
„Wynalazca radja Popov“ na markach 
ku czci tego uczonego (serja: 7 i 14 
kopijek). Drugie, wydane również 
przez Sowiety, z okazji VI. Ogólno- 
światowego kongresu robotników- 
esperantystów w Leningradzie mają 
tekst i symbole: rosyjskie i espe- 
ranckie (wartości: 7 i 14 kopijek). 

HANDEL. W ostatnich dniach 
kilka międzynarodowych targów wy- 
dało esperanckie afisze, prospekty, 
przewodniki i zaproszenia na tego- 
roczne wystawy. Z ważniejszych: Bu- 
dapeszt (Szemere utca 6); Lipsk 
(Markt 4) i Lyon (Hótel de Ville). 
Inne wydadzą niebawem. (A Poznań 
i Lwów ! ? !). 

JARSTWO. „Liga jaroszy-espe- 
rantystOw“ ma członków w wielu 
krajach świata, dla których wydaje 
miesięcznik „Vegetarano“ (,, Jarosz '). 

KOLE JNICTWO. Oficjalny organ 
kolejarzy szwajcarskich „Kolejarz", 
wychodzący dotychczas w trzech ję- 
zykach: francuskim, niemieckim i wło- 
skim, wprowadził obecnie stały dział 
czwarty — esperancki. 


MEDYCYNA. „Podręcznik espe- 
ranta dla lekarzy“ luksusownie wy- 
dany o 280 stronicach wyszedł obe- 
cnie w Japonii. Specjalne wydawni- 
ctwo tego rodzaju świadczy dosadnie 
o sile rozwoju esperanta wśród le- 
karzy japońskich. 


NIEWIDOMI. We wszystkich pra- 


wie szkołach dla niewidomych na świe- 


cie uczą esperanta. Liczba wydawnictw 
w poszczególnych krajach jest drobna 
z powodu kosztowności druku syste- 
mem Braille. Przed niewidomymi es- 
perantystami stoi otworem literatura 
całego świata w tym języku. Mają też 
oni swój wszechświatowy organ, mie- 
sięcznik o 60 stronach pisma. 
PACYFIZM. XXV. Międzynarodo- 
wy Kongres Pokoju w Genewie uchwa- 
lił, aby od r. 1931 wszystkie mowy na- 
rodowe tłumaczyć na esperanto. 


PEDAGOGIKA. Międzynarodowe 
Biuro Wychowania zwołało na Wiel- 
kanoc (16—19 kwietnia) do Pragi 
konferencję w sprawie wychowania 
pokojowego. Na porządku dziennym 
jest: znaczenie nauki esperanta dla 
tej sprawy. 

PRASA. Niemiecka gazeta „Das 
scharfe Auge“, poświęcona okulisty- 
ce, drukuje podtytuły i streszczenia 
wszystkich artykułów po esperancku. 

RADJO. Kowieńska radjostacja 
nadaje po esperancku wiadomości, 
głównie propagandacyjne o Litwie, 
co środy i piątki o godz. 18 na fali 
2000. (A Warszawa i Kraków ? !). 


SZKOLNICTWO. We Wiedniu 
odbyły się już trzykrotnie oficjalne 
egzaminy państwowe esperanta dla 
nauczycieli. 


TURYSTYKA. Największe hotele 
w Budapeszcie wydają broszurki re- 
klamowe po esperancku oraz umie- 
Ściły we wszystkich pokojach napisy 
w językach: węgierskim, niemieckim 
i esperanckim. 

UZDROWISKA. „Czeskie świato- 
wej sławy miejscowości kuracyjne 
i wycieczki w ich okolice“ — oto tytuł 
książki wydanej świeżo po esperancku 
przez Czechów. Naszej propagan- 


dy — brak! Sław. 

POLLANDA KRONIKO. 


BIELSKO. La 15. Il. laŭ la invito 
de tieaj samideanoj faris s-o Tichaw- 
ski el Katowice propagandan parola- 
don pri Esperanto. 


DABROWA GORNICZA. La 
13. IIl. okazis publika prelego de 
S-o M. Ziomek el Kraków pri „Es- 
peranto kaj internacia proleta soli- 
dareco“; ĉeestis ĉ. 100 aŭskultintoj. 
Al la sacia-politika kurso ĉe „Poalej 
Cijon“ estis aldonita Esperanto kiel 
aparta objekto; la instruadon gvidas 
s-o Izraelewicz. 


KATOWICE. Generala jarkunveno 
de „Societo de Esperanto-Amikoj“ 
okazis la 4. l. en la hotelo „Do wy- 
poczynku“. Nova estraro: S-oj Ti- 
chawski — prez., d-ro Sianozecki — 
vicprez., Matyszok — sekr., Kloss — 
kas., Pasiecka — bibl., Faruga kaj 
Drzazdzynski — konsilantoj kaj re- 
vizoroj. Dum januaro finiĝis kurso 
kun 19. personoj, kaj la 17. Il. ko- 
menciĝis nova kurso kun 17 pers., 
gvidata de s-o Tichawski. La 8. IV. 
okazos plena membrar-kunveno en 
la „Grand“ restoracio ĉe ul. Ko- 
ściuszki 38, kie de nun estos la kon- 
stanta kunvenejo de la societo. Proksi- 
maj kaj malproksimaj gesamideanoj 
estas kore invitataj. 

KRAKOW. La 10. III. en la ĉeesto 
de insp. Ludwikowski, delegito de 
la ĉefkomandejo de Stata Polico en 
Warszawa, vojvoda polickomandanto 
Pilch, komisario Ginzhuber kaj prof. 
d-ro Bujwid okazis en la Voj- 
voda Polica Komandejo ekzameno 
de la lernantoj de la polica lernejo 
pri. Esperanto. S-o D-ro Dreher, kiu 
apenaŭ 5 semajnojn instruis, deman- 
dis la lernantojn en Esperanto; la 
lernantoj montris mirinde grandan 
komprenon kaj povis preskaŭ tute 
libere interparoli. La insp. Ludwi- 
kowski vidinte tiujn progresojn pro- 
mesis subteni la instruadon de nia 


lingvo ankaŭ en estonteco. La lingvo- 
kapablaj policanoj estos portantaj 
specialan verdstelan insignon simile 
kiel en aliaj ŝtatoj. La 13. Ill. de 
marto okazis en „Soc. Esperanto“ 
ekzameno pri kapableco. La ekza- 
mena komisiono konsistis el s-oj Kuhl, 
D-ro Dreher kaj f-ino Weinsberg. 
Kun sukceso ekzameniĝis: s-ino Ma- 
zaraki (kun distingo), s-o Swary- 
czewski, f-ino Anisfeld, s-oj Heretyk, 
Leibel kaj Mayer. 

OPATOW KIELECKI. Nia nova 
kaj fervora pioniro, prof. Jozef Zol- 
nierek aranĝis kaj gvidas en la loka 
gimnazio kurson de Esp. Danke al 
la afableco de D-ro Dreher, kiu li- 
veris al li lernolibrojn kaj propagan- 
dan materialon, li sukcesis ekinteresi 
lernantojn kaj lernantinojn kaj fondi 
ĉe ,,Memhelpa Rondo“ de l' gimnazio 
Esperantan Rondeton, al kiu apar- 
tenas 35 gelernantoj. En la plej prok- 
sima tempo intencas prof. Zolnierek 
aranĝi ankaŭ publikajn kursojn. 


STAWISZYN ap. Kalisz. S-o Piotr 
Sterpak propagandas sukcese Espe- 
ranton, intencas enkonduki ĝin en la 
lernejon kaj fondi klubon. 


STRZEMIESZYCE. La 13. Il. faris 
prelegon pri Esp. s-o Czechowski el 
Sosnowiec. Sekve de tio fondigis en 
la sporta klubo esperantista grupo, 
en kiu s-o Janato Tatarka gvidas 
kurson kun 55 personoj; la anoj de 
la grupo konsistas precipe el fervoj- 
oficistoj kaj policanoj kun ilia ko- 
mandanto. f 

WARSZAWA. Generala jarkun- 
veno de la varsovia grupo de „Pola 
Esperantista Asocio“ okazis la 18. II. 
Post aprobo de la raporto de l' ek- 
siĝinta estraro oni elektis novan est- 


raron: prez. — prof. E. Swiecimski, 
vicpr. — D-ro A. Czubrynski, kaj S. 
Essigman, sekr. — A. Stankiewicz, 


kas. — M. Kaus, bibl. — J. Ginter; 

aliaj membroj de l' estraro: S-oj Fe- 
rencowicz, Burkathówna, Pomorski, 
Grabowski, Wagnerówna kaj Tro- 
chimowski. La ĝenerala kunveno deci- 
dis 1) fiksi la kotizaĵon je 12 zl. jare, 
2) aliĝi al la Pollanda Esperantista 
Delegitaro (P. E. D.), kun la dezir- 
esprimo, ke la ekzekutiva komitato 
baldaŭ kunvoku la Tutpollandan Kon- 
ferencon de Esperantistoj al War- 
szawa kaj ke la sidejo de la Komi- 
tato estu de tiam en Warszawa. 3) 
„Pola Esperantisto“ restas organo 
de P. E. A. La 12. III. Pola Stu- 
denta Esp. Societo finis kurson por 
tramvojistoj. La lastan lecionon gvidis 
nia estimata s-o L. Ferencowicz, poste 
s-o M. Trochimowski parolis pri nun- 
tempa stato de la esp.-movado, alvok- 
ante fine labori aktive kun la Tram- 
vojista Rondo, studi Esperanton kaj 
observi la disvolviĝon de la esp. afero. 
Varsovia Esperantista Tramvojista 
Rondo (VETRO) ricevis de dir. Kühn, 


kiu estas tre favora por nia afero, 


KOMUNIKOJ 


Ministerio de Publika Instruado en 
Warszawa decidis liveri pasportojn 
al S-oj prof. Loth kaj d-ro Czubryn- 
ski, kiel delegitoj por la Paska 
konferenco en Praha. 

La estraro de la milita aviado 
instigis ĉiujn oficirojn-aviadistojn par- 
topreni aranĝatajn por ili kursojn de 
Esperanto. 

Danke al klopodoj de P. E. D. 
s-o Tichawski en Katowice rericevis 
la permeson funkcii kiel publika in- 
struisto de Esperanto dum la jaro 
1927 aŭ ĝis la ricevo de atesto pri 


loĝejon, en kiu oni komencos baldaŭ 
gvidi novajn kursojn. Por solene festi 
la proksimiĝantan dekan datrevenon 
de la morto de nia Majstro la Var- 
soviaj Esperantistoj fondis tiucele 
specialan komitaton, en kiu eniris 
reprezentantoj de ĉiuj varsoviaj so- 
cietoj esperantistaj en la personoj de 
s-oj: S. Essigman — prez., J. Drat- 
wer — sekr., A. Stankiewicz, K. Berk- 
man, J. Pudel, A. Górczyński kaj I. 
Koss. La komitato decidis: la 14. IV. 
en la tago de la datreveno de | morto 
je la 13-a horo meti sur la tombon 
de l' Majstro unu florkronon, kiel sim- 
bolon de interesperantista unueco, 
en la nomo de ĉiuj varsoviaj societoj 
esperantistaj. La komitato turnas sin 
per tiu komuniko al ĉiuj societoj kaj 
izoluloj en Polujo kaj eksterlando 
kun la peto partopreni la aranĝotan 
de ĝi Zamenhofan solenaĵon. Apartaj 
invitoj ne estos sendataj. Adreso por 
korespondaĵoj: S. Essigman, Marszał- 


kowska 130, Warszawa. 

instruista kapableco de la fondota 
Pola Instituto de Esperanto. (En la 
Silezia vojvoda distrikto publike in- 
strui iun ajn objekton povas nur per- 
sonoj posedantaj ateston de instrua 
kapableco de ŝtate aprobita instituto; 
tio montras, kiom gravaj estas la 
klopodoj pri starigo de P. I. E.!). 

La komitato de P. E. D. atentigas 
pri la preparata soleno de l' X. datre- 
veno de morto de nia Majstro kaj 
petas la samideanaron laŭeble ĝin 
partopreni. Ĝi mem estos reprezen- 
tata en Warszawa per sia prezidanto. 


BOT BIVX2Z E 


Jaume Grau Casas. Novaj amaj 
poemoj. Barcelona 1927. Kiu studis 
la imponan kaj ĝis nun unikan en la 
esperanta literaturo verkon „Kataluna 
Antologio“, certe miris pri la majstre 
delikata eksento kaj kapablo traduke 
reprodukti la ĉarmon de tiu serena 
kaj sunplena literaturo. La enigmon 
solvas la nuna volumeto: Grau Casas 
estas mem poeto Dei gratia, kaj tial 
komprenas kaj scipovas tiom bone 
esprimi la sentojn de aliaj poetoj; 
tial tradukante scipovas enmeti iliajn 
verkojn en la senriproĉan kvankam 
tiel ofte sendankan formon de espe- 
ranta verso. Kaj de ili, sed ankaŭ 
ne nur de ili, ĉar tion li certe ĉerpas 
el sia profunda memo, li prenis la 
sudan, sunradian kaj sunhelan serenon, 
delikatecon kaj sincerecon de sentoj 
esprimataj en formoj tiel perfekte 
finitaj, kiajn en nia juna literaturo 
oni malofte renkontas. 

Julio Baghy. Pilgrimo. Poemaro. 
Budapest 1926. Malbone ni skribis 
antaŭe, ke oni malofte en Esperanto 
renkontas perfektan poezian formon. 
Car jen preskaŭ samtempe la poŝto 
alportis el alia flanko de Eŭropo vo- 
lumon da poemoj, antaŭ kiuj ekgenuu 
adore la poeziamantoj. Sed kiom 
granda diferenco inter ambaŭ poetoj. 
Grau Casas estas serena trobadoro 
de amo, Baghy — nerva infano de 
postmilita nuntempo kaj ĝiaj sociaj 
mizeroj. La pesimismo pro la homo 
kaj lia surtera rolo kaj sorto trovis 
en ĉi tiu kolekto da poemoj la plej 
profundan en la esperanta literaturo 
esprimon; ĉiuj ĝisnunaj „monddolo- 
roj“, da kiuj aperis jam sufiĉe granda 
porcio, estas simpla ĉirpado kompare 
kun la dolorplena kanto de l’ „Pil- 
grimo". Cu la pesimismo de l' poeto 

estas daüra stato de lia psiho, mal- 
facile estas diveni — oni esperu ta- 
men, ke li povos forskui en plua 
disvolvigo la nigrokoloran mondri- 
gardon. Kiel moton li metis: 
„Komuna sort' de homo kaj homaro: 
pilgrimi de altaro al altaro...“ 
Diservon li nun plenumas antaŭ la 
altaro de nigra pesimismo. Post plua, 
verŝajne longa pilgrimado eble li tro- 
vos la altaron de serena kompreno de l' 
vivceloj. Tion pro la bono de nia lite- 
raturo ni kore al li deziras. Baroko. 


Dr. Emil Pfeffer. Wörterbuch 
Deutsch-Esperanto. Tagblatt-Biblio- 
tek, Wien. Preskaŭ senmanka naci- 
esperanta vortaro, tre praktike ver- 
kita de nia Krakowa samideano, 
nun loĝanta jam de longe en Wien. 
Senpartia recenzanto ne povas laŭdi 
la iom troan novvortigadon: asasino, 
klimi, lokalo, arozi, snufi ktp. Cu ne 
sufiĉas insidmortigo, suprenigi sin, 
ejo, aspergi, flarserĉi ktp.? La vor- 
taro uzas promiscue tra- kaj for- laŭ 
la kutimo de slavlingvanoj kaj kelkaj 
aliaj nacilingvanoj. Ekz. verprassen 
estas laŭ gi tradiboĉi, sed ĉu la aŭ- 
toro „tradiboĉas““ ankaŭ monon? Mi 
dubas. Verblühen ne povas tradukiĝi 
„transflori“, ĉar tio signifus „flori 
transe“, ĉu ne? Transflori, kiu signifus: 
„transiri en alian ol florado staton“, 
kiel intencas la aŭtoro, ne estas an- 
koraŭ en uzado. La plej fidela tra- 
duko de verblühen estas nur: forflori 
(uzita jam de Grabowski), ĉar nek 
„velki“ nek „forvelki“ reproduktas 
la -blühen, aliparte forflori estas ana- 
loga al forbruli (zgorzeĉ). Cetere la 
bonegeco de la verko estas tute sen- 
duba kaj ni varme rekomendas ĝin 
al ĉiuj germanlingvaj uzantoj de nia 


lingvo. Dr. LiD. 

ADMINISTRACIAJ SCIIGOJ. 


I. PREMIO POR ABONANTOJ DE „POLA ESPERANTISTO“. 


Pola Esperantisto donas al ĉiuj abonantoj, kiuj gis la 10/IV. tj. pagos 
8 zł., kiel la tutan jarabonon lukse eldonitan libron de poeziaĵoj: Juljusz 
Kriss, „Melodioj de I nokto“. Kiuj jam parte abonis, povas alpagi 
ĝis la supre skribita templimo je la tutjara abono. La jam abonintoj ri- 
cevas la premion kun tiu ĉi numero. 


l. GARANTIA FONDO DE „POLA ESPERANTISTO“. 


Pagis jam por Garantia Fondo de P. E.: P-o D-ro Bujwid por 
I[.—30 zł, D-o Robin por III.—20 zl, D-o Rosenstock por Il.—10 zł., 
S-ino Neuberg por Il.—10 zł., por II,—10 zł., S-ino Rubinstein por II.—10 zł., 
F-ino Weinsberg por ll.—5 zł}, Ing. K. Nawrocki (Polanka) 2 zł. 

1. S-o Bronistaw Kuhl pagas zl. 530 kaj alvokas sekvontajn 
samideanojn: S-o Direktoro Kostecki (Krakow), S-o D-o Medrkiewicz 
(Lublin) kaj S-o Pfeiffer, vdel UEA. (Lodz). 

2. So Leopold Kronenberg pagas 10 zł. kaj petas, ke sek- 
vontaj gesinjoroj pagu laŭvolan sumon: Leo Belmont (Warszawa), D-o 
Blassberg (Krakow), N. Chlebosz, urba konsilanto (Kalisz), St. Essigman, 
del. UEA (Warszawa), M. Fluhr, komercisto (Tarnów), Salo Grenkamp 
(Paris), Emil Gernand, instruisto (Koluszki), Bol. Gluchowski, lernejdi- 
rektoro (Warszawa), St. Gaszyński, senatoro (Warszawa), M. Jasiński (Ka- 
lisz), D-o Tadeusz Henner, notario (Szubin), P-o St. Krasicki (Bydgoszcz), 
Jan Kronenberg (Łomża), Józef Litauer, advokato (Warszawa), Jakob Lu- 
stig, komercisto (Kalisz), Józef Orzech, gimnazia direktoro (Tarnow), Fr. 
Prengel (Bydgoszcz), Pastro P-o A. Rokosz (Rybnik), P-o Mieczyslaw Mi- 
chalski, prezidanto de urba konsilantaro (Kalisz), N. Rózanykwiat, komercisto 
(Warszawa), N. Sakowicz, prokuroro (Wilno), F-ino Nuŝka Swieboska (Opatów 
Kielecki), Paweł Szczurek, prezidanto de ZPPTTRP (Warszawa), N. Tichawski, 
fervojoficisto (Katowice), Zofja Kronenberg-Trybulowa presejposedantino 
(Zakopane), Sual Wagman, redaktoro de „Nasz Przeglad“ (Warszawa). 

3. S-o Emil Janczatek (Kraków) pagas 10 zł. kaj alvokas 
siajn gekonatulojn de „Tutpollanda Esperanto Konferenco“: D-o Dreher 
(Krakow), Arie Hoszowski (Stryj), Emil Kotodziej (Krolewska Huta), Sa- 
muel Monderer (Andrychów), Luiza Nadlówna (Lwów), Leon Ringler (Bo- 
ryslaw), Jakob Schapiro (Bialystok), Henryk Schnützer (Lwów), Maurycy 
Sternberg (Krakow), D-o Sianozecki (Katowice). 

4. S-o A. Pakratz Sejmdeputito pagas 5 zl. kaj alvokas s-on 
Hinc, prezidanton de Esp. Societo de Bydgoszcz pagi minimume la saman 
sumon kaj alvoki aliajn gesamideanojn., 

